**Lied vechi de dragoste**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lied vechi de dragoste

Un stingher,

Alt stingher

Nu pot face doi.

Geru-i ger,

Leru-i ler,

Fara noi.

Ninge sa desparta cifrele si mirii,

unu si cu unu nu se mai fac doi,

tabla adunarii, tabla înmultirii

ne trimit acasa, singuri amîndoi.

Si vor fi consilii de juris-prudenta

si vom duce-n brate cositor topit.

si voi scrie-o carte numai decadenta

ale carei titluri au si-ncaruntit.

Trec pe lînga tine tipatoare trenuri

botezate-n templul prafuitei gari

si de fiecare te-ndoiesti si tremuri

si la geamul negru speriata sari.

Cîte brazde tulburi pasul meu rastoarna

în împotrivire vesnic sa ma scald

dar acum, ca totul a intrat în iarna,

vreau sa-ti fie bine, vreau sa-ti fie cald.

M-ai uitat cu totul, nu te mai tin minte,

n-am avut rabdare, n-ai avut noroc,

între noi, femeie, nu au loc cuvinte,

felinarul nostru a fost pus pe foc.

Tu, îmblînzitoarea starilor de luna,

tu, zamislitoarea starilor de gri,

cum suporti întreaga liniste comuna,

cînd erai nascuta spre a ma iubi.

Unul si cu unu nu mai vor sa faca,

nu mai vor sa faca niciodata doi,

tabla adunarii tremura saraca,

s-a mutat întreaga lume între noi…

Umbre fara forme s-au urcat pe ringuri,

vînturile iernii cauta raspuns,

unu minus unu fac doi oameni singuri,

unu minus unu, asta am ajuns.